ก๋วยเตี๋ยวเย็นตาโฟ ก๋วยเตี๋ยวต้มยำ เจ้จู เป็นร้านก๋วยเตี๋ยวที่มีลูกค้าเยอะมากๆ ย่านเจริญนคร พูดถึงเรื่องรสชาติก๋วยเตี๋ยว ผมว่าธรรมดามากๆ ครับ ไม่ค่อยเด่นอะไร ลูกชิ้นก็มีลูกชิ้นปลากับลูกชิ้นแคระซึ่งก็ไม่ได้โดดเด่นอะไรมากมาย จะมีดีหน่อยตรงก๋วยเตี๋ยวต้มยำ ซึ่งรสชาติแซบดีครับ 

แต่ของที่ขึ้นชื่อกลับเป็นไอติมกะทิครับ อร่อยมากๆครับ รสชาติค่อนข้างลงตัว หวาน มัน กำลังดี ไม่เลี่ยนจนเกินไป หอมกะทิดีครับ ที่นี่แปลกอย่างหนึ่งคือ คิดราคาไอติมเปล่าๆ ถ้าเติมเครื่องก็คิดเงินเพิ่มครับ ( แปลกๆ ) แต่ถ้าเทียบกับความอร่อยแล้วคงยอม 

ความสะอาดค่อนข้างสะอาดครับร้านนี้ ผมสังเกตดูแล้วว่าพนักงานไม่มีการใช้มือเปล่าจับอาหาร ยกเว้นคนลวกเส้นครับ ลองสังเกตดู 

ที่จอดรถ ควรระวังหลัง 16.00 จอดข้างถนน อาจโดนล็อคล้อ 

โดยรวมๆ ผมชอบไอติมมากๆเลยครับ ( 5 ดาว ) สำหรับก๋วยเตี๋ยวธรรมดาๆ พอทานได้ครับ ( 3 ดาว )